Komisjoni otsus,

30. september 1996,

millega muudetakse komisjoni otsust 93/402/EMÜ loomatervishoiu nõuete ja veterinaarsertifikaatide kohta värske liha impordil Lõuna-Ameerika riikidest

(EMPs kohaldatav tekst)

(96/595/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste, lammaste, kitsede ja sigade ning värske liha ja lihatoodete impordil kolmandatest riikidest, [1] viimati muudetud Austria, Soome ja Rootsi ühinemisaktiga, eriti selle artikleid 14, 15 ja 16,

ning arvestades, et:

loomatervishoiu tingimused ja veterinaarsertifikaadid värske liha impordiks Colombiast, Paraguayst, Uruguayst, Brasiiliast, Tšiilist ja Argentinast on sätestatud komisjoni otsuses 93/402/EMÜ, [2] viimati muudetud otsusega 95/443/EMÜ [3];

inimtoiduks kasutatava rupsi ja lemmikloomatoidu suhtes on kehtestatud rangemad tervishoiunõuded; saadud kogemusi arvesse võttes oleks asjakohane tugevdada kontrolli kõnealuste toodete üle ning märkida veterinaarsertifikaadile selle ettevõtte nimi ja aadress, kus kuumtöötlemine toimub;

Brasiilia asutused on esitanud komisjonile taotluse kanda Mato Grosso osariigi üks osa nende Brasiilia piirkondade loetellu, kust liikmesriigid lubavad importida konditustatud värsket liha;

komisjoni kohapealne kontroll 1996. aasta juunis näitas, et loomade tervislik seisund, veterinaarteenistuste tegevus ning suu- ja sõrataudi tõrje programm on selles Mato Grosso osas rahuldavad; oleks asjakohane kanda Mato Grosso kõnealune osa nende Brasiilia piirkondade loetellu, millest liikmesriigid lubavad importida värsket konditustatud veiseliha;

Brasiilia ja Mato Grosso veterinaarasutused on esitanud vajalikud tagatised;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 93/402/EMÜ I lisa asendatakse käesoleva otsuse I lisaga. Otsuse 93/402/EMÜ III lisa 1. osa asendatakse käesoleva otsuse II lisaga.

Artikkel 2

a) 60 päeva jooksul alates käesoleva otsuse teatavakstegemisest liikmesriikidele lubavad liikmesriigid importida Brasiiliast värsket liha, mis on toodetud ja sertifitseeritud vastavalt otsuses 93/402/EMÜ sätestatud tingimustele enne käesoleva otsuse jõustumist.

b) 60 päeva jooksul alates käesoleva otsuse teatavakstegemisest liikmesriikidele lubavad liikmesriigid importida Colombiast, Paraguayst, Uruguayst, Brasiiliast, Tšiilist ja Argentinast kuumtöödeldud lihatoodete valmistamiseks ettenähtud rupsi, mis on toodetud ja sertifitseeritud vastavalt otsuses 93/402/EMÜ sätestatud tingimustele enne käesoleva otsuse jõustumist.

Artikkel 3

Käesolevat otsust kohaldatakse alates 10. päevast pärast selle teatavakstegemist liikmesriikidele.

Artikkel 4

Käesolev otsus on adresseeritud liikmesriikidele.

Brüssel, 30. september 1996

Komisjoni nimel

komisjoni liige

Franz Fischler

[1] EÜT L 302, 31.12.1972, lk 28.

[2] EÜT L 179, 22.7.1993, lk 11.

[3] EÜT L 258, 28.10.1995, lk 65.

--------------------------------------------------

I LISA

I LISA

LÕUNA-AMEERIKA TERRITOORIUMIDE KIRJELDUS VETERINAARSERTIFIKAATIDE JAOKS

Riik | Territoorium | Territooriumi kirjeldus |

Kood | Versioon |

Argentina | AR | 01/93 | Kogu riik |

AR– 1 | 01/93 | 42. laiuskraadist lõuna pool asuvad alad |

AR– 2 | 01/94 | 42. laiuskraadist põhja pool asuvad alad |

AR– 3 | 01/93 | Järgmised departemangud: Entre Rios, Corrientes ja Misiones |

AR– 4 | 01/93 | Järgmised departemangud: Catamarca, San Juan, La Rioja, Mendoza Neuquén, Río Negro ja Buenos Aires |

Brasiilia | BR | 01/93 | Kogu riik |

BR– 1 | 01/96 | Järgmised osariigid: Rio Grande do Sul, Paraná, Minas Gerais (välja arvatud järgmised piirkonnad: Oliveira, Passes, São Gonçalo de Sapucai, Setelagoas ja Bambuí), São Paulo, Espírito Santo, Mato Grosso do Sul (välja arvatud järgmised haldusüksused: Sonora, Aquidauana, Bodoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso ja Corumbá), Santa Catarina, Goias; järgmised piirkonnad: Cuiaba (välja arvatud järgmised haldusüksused: Santo Antonio do Leverger, Nossa Senhora do Livramento, Poconé ja Barão de Melgaço), Cáceres (välja arvatud Cáceres'i haldusüksus), Lucas do Rio Verde, Rondonopolis (välja arvatud Itiquira haldusüksus), Barra do Garças ja Barra do Bugres Mato Grosso osariigis |

Tšiili | CL | 01/93 | Kogu riik |

Colombia | CO | 01/93 | Kogu riik |

CO– 1 | 01/93 | Järgmiselt piiratud ala: punktist, kus Murri jõgi suubub Atrato jõkke allavoolu mööda Atrato jõge kuni kohta, kus see suubub Atlandi ookeani; sellest punktist mööda Atlandi ookeani rannikujoont Tiburoni neemeni Panama piiril; sellest punktist mööda Colombia-Panama piiri Vaikse ookeanini, sealt mööda Vaikse ookeani rannikut Valle jõe suudmeni ning sellest punktist mööda sirgjoont kohani, kus Murri jõgi suubub Atrato jõkke |

CO– 2 | 01/93 | Järgmised haldusüksused: Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (Atrato jõe parem kallas) ja Frontino |

CO– 3 | 01/93 | Järgmiselt piiratud ala: Sinu jõe suudmest Atlandi ookeani ääres ülesvoolu mööda jõge kuni selle ülemjooksuni Alto Paramillos; sellest punktist mööda Antioquia ja Córdoba departemangude vahelist piiri kuni Puerto Rey'ni Atlandi ookeani ääres, ja sellest punktist mööda Atlandi ookeani rannajoont kuni Sinu jõe suudmeni |

Paraguay | PY | 01/93 | Kogu riik |

Uruguay | UY | 01/93 | Kogu riik |

--------------------------------------------------

II LISA

III LISA

+++++ TIFF +++++

--------------------------------------------------